Source: http://legislativnezmenyprepodnikatelov.dashofer.sk/onb/33/novela-zakonnika-prace-od-1-1-2020-prispevok-na-sportovu-cinnost-dietata-podla-152b-zakonnika-prace-uniqueidmRRWSbk196FPkyDafLfWAGYlsWdtvF0R66p8Pphb4lS_UkuPDGI9Dw/?uri_view_type=35
Timestamp: 2020-01-28 04:16:51+00:00

Document:
Novela Zákonníka práce od 1.1.2020 - Príspevok na športovú činnosť dieťaťa podľa § 152b Zákonníka práce | Legislatívne zmeny pre podnikateľov
Novela Zákonníka práce od 1.1.2020 - Príspevok na športovú činnosť dieťaťa podľa § 152b Zákonníka práce
12.11.2019, JUDr. Zdeňka Dvoranová, Zdroj: Verlag Dashöfer
8.57 Novela Zákonníka práce od 1.1.2020 - Príspevok na športovú činnosť dieťaťa podľa § 152b Zákonníka práce
Cieľom schválenej novely Zákonníka práce účinnej od 1. 1. 2020 a jeho nového ustanovenia § 152b je podpora športu detí a mládeže formou dobrovoľného príspevku zamestnávateľa na pomernej úhrade výdavkov, ktoré jeho zamestnanec vynakladá na pravidelnú športovú činnosť svojho dieťaťa. Zamestnanec bude predkladať zamestnávateľovi na tento účel doklad vystavený oprávnenou osobou. Tento nástroj zároveň predstavuje ďalší benefit zamestnancovi, ktorého pracovný pomer pre zamestnávateľa trvá nepretržite najmenej 24 mesiacov. Benefit spočíva v tom, že je s ním spojené oslobodenie od platenia daní a odvodov zamestnancom aj zamestnávateľom. Tento príspevok zároveň patrí medzi daňové náklady zamestnávateľa. Športové organizácie zapísané v registri právnických osôb v športe v zmysle § 8 ods. 1 zákona č. 440/2015 Z. z. o športe a o zmene a doplnení niektorých zákonov v znení neskorších predpisov budú mať možnosť zabezpečiť si svoje financovanie aj takouto formou.
Zamestnávateľ môže poskytnúť zamestnancovi, ktorého pracovný pomer pre zamestnávateľa trvá nepretržite najmenej 24 mesiacov, na jeho žiadosť príspevok na športovú činnosť dieťaťa v sume 55% oprávnených výdavkov, najviac však v sume 275,- eur za kalendárny rok v úhrne na všetky deti zamestnanca. Príspevok je teda založený na dobrovoľnej báze. To znamená, ako uvádza dôvodová správa, že v prípade, ak takýto zamestnanec vynaloží na športovú činnosť dieťaťa sumu 500,- eur a viac ročne, zamestnávateľ tomuto zamestnancovi na túto športovú činnosť dieťaťa môže prispieť maximálnou sumou 275,- eur ročne. V prípade, ak zamestnanec na športovú činnosť dieťaťa vynaloží menej ako 500,- eur ročne, zamestnávateľ zamestnancovi môže prispieť nižšou sumou, ktorá bude predstavovať príslušný príspevok na športovú činnosť dieťaťa v sume 55 % oprávnených výdavkov zamestnanca.
U zamestnanca, ktorý má dohodnutý pracovný pomer na kratší pracovný čas, sa najvyššia suma príspevku na športovú činnosť dieťaťa za kalendárny rok podľa prvej vety zníži v pomere zodpovedajúcom kratšiemu pracovnému času. Na pomernú časť sumy príspevku na športovú činnosť dieťaťa v pomere zodpovedajúcom kratšiemu pracovnému času môže zamestnanec zamestnávateľa požiadať a zamestnávateľ tento príspevok môže poskytnúť aj takému zamestnancovi, ktorý má dohodnutý pracovný pomer na kratší pracovný čas, ak jeho pracovný pomer pre zamestnávateľa trvá nepretržite najmenej 24 mesiacov.
Oprávnenými výdavkami sú preukázané výdavky zamestnanca na športovú činnosť dieťaťa pri oprávnenej osobe, ktorou je výlučne športová organizácia zapísaná v registri právnických osôb v športe podľa zákona o športe, ktorá zabezpečuje pre dieťa zamestnanca vykonávanie tejto športovej činnosti pod dohľadom odborne spôsobilého športového odborníka, a to najviac za obdobie kalendárneho roku, za ktorý zamestnanec žiada o príspevok na športovú činnosť dieťaťa. Zamestnanec preukáže zamestnávateľovi oprávnené výdavky na športovú činnosť dieťaťa predložením dokladu do 30 dní odo dňa jeho vydania oprávnenou osobou, ktorého súčasťou musí byť meno a priezvisko dieťaťa, ktoré vykonáva športovú činnosť, a obdobie, na ktoré sa vzťahuje tento doklad.
Za dieťa sa považuje vlastné dieťa zamestnanca, dieťa zverené zamestnancovi do náhradnej starostlivosti na základe rozhodnutia súdu, dieťa zverené zamestnancovi do starostlivosti pred rozhodnutím súdu o osvojení alebo iné dieťa žijúce so zamestnancom v spoločnej domácnosti, ktoré dovŕšilo najviac 18 rokov veku v kalendárnom roku, za ktorý zamestnanec žiada o príspevok na športovú činnosť dieťaťa a je osobou s príslušnosťou k športovej organizácii podľa osobitného predpisu najmenej počas šiestich mesiacov.
Zamestnanec môže za kalendárny rok požiadať o príspevok na športovú činnosť dieťaťa len jedného zamestnávateľa. Zamestnanca, ktorý požiada o príspevok na športovú činnosť dieťaťa, nemožno žiadnym spôsobom znevýhodniť v porovnaní so zamestnancom, ktorý o tento príspevok nepožiada.
Zamestnávateľ môže po prerokovaní so zástupcami zamestnancov upraviť ďalšie podmienky, za ktorých bude zamestnancom poskytovať príspevok na športovú činnosť dieťaťa. Prerokovanie je podľa Zákonníka práce výmena názorov a dialóg medzi zástupcami zamestnancov a zamestnávateľom. Zamestnávateľ vopred prerokuje so zástupcami zamestnancov aj zásadné otázky sociálnej politiky zamestnávateľa. Prerokovanie sa uskutoční zrozumiteľným spôsobom a vo vhodnom čase, s primeraným obsahom, s cieľom dosiahnuť dohodu.
Splnenie podmienok na poskytnutie príspevku na športovú činnosť dieťaťa posudzuje zamestnávateľ ku dňu začatia obdobia, na ktoré sa vzťahuje doklad podľa prvej vety. V prípade splnenia podmienok zamestnávateľ zamestnancovi poskytne príspevok na športovú činnosť dieťaťa po predložení dokladu v najbližšom výplatnom termíne určenom pri zamestnávateľovi na výplatu mzdy, ak sa zamestnávateľ nedohodne so zamestnancom inak.
Zákon č. 595/2003 Z. z. o dani z príjmov sa mení a dopĺňa v § 5 ods. 7 písm. b), príjmy zamestnancov oslobodené od dane.
- hodnota stravy na spotrebu na pracovisku alebo v rámci stravovania zabezpečovaného prostredníctvom iných subjektov,
- finančný príspevok na stravovanie / § 152 Zákonníka práce/, ak zamestnanec na základe lekárskeho potvrdenia od špecializovaného…

References: § 152
 § 152
 § 152
 § 152
 § 8
 § 5
 § 152